Kniažegubos tvenkinys
Kniažegubos tvenkinys (rus. Княжегубское водохранилище) – tvenkinys Rusijoje, Murmansko srities pietuose, sudarytas ant Kovdos upės. Įrengtas 1955–1957 m. Kniažegubos užtvanka patvenkus Kovdos upę. Į tvenkinio patvanką pateko Kovdo, Senojės ir kt. ežerai. Tvenkinio ilgis 60 km, plotis iki 38 km. Kranto linija labai vingiuota. Metinė vandens lygio svyravimų amplitudė – 3,5 m. Tvenkinys naudotas sielių plukdymui. Pagrindinės gyvenvietės prie tvenkinio: Zelenoborskis, Zarečenskas, Kovdozeras.